**KLAIPĖDOS MIESTO SAVIVALDYBĖS TARYBA**

**KLAIPĖDOS MIESTO AKADEMINIŲ REIKALŲ TARYBOS PRIE KLAIPĖDOS MIESTO SAVIVALDYBĖS TARYBOS POSĖDŽIO PROTOKOLAS**

2019-12-17 Nr. TAR1-192

Posėdis įvyko 2019 m. gruodžio 12 d. (15.00 val.)

Posėdžio pirmininkas Viktor Senčila, Klaipėdos miesto savivaldybės tarybos narys.

Posėdžio sekretorius Aistė Valadkienė, Jaunimo reikalų koordinatorė.

Dalyvavo: Aistė Motekaitienė, Reda Švelniūtė, Nijolė Laužikienė, Angelė Lileikienė, Gražina Markvaldienė, Rima Mickienė, Jolanta Mileškienė, Jurgita Virbalė (pavaduojanti Viktoriją Palubinskienę), Vilija Prižgintienė, Viktor Senčila.

Svečiai: Vida Kažuro (Klaipėdos prekybos pramonės ir amatų rūmai)

DARBOTVARKĖ:

1. Klaipėdos prekybos, pramonės ir amatų rūmų 2019 m. lapkričio 22 d. rašto Nr. 4/19-33 „Dėl priemonių, galinčių pritraukti daugiau jaunimo bei skatinančių jį pasilikti Klaipėdoje“ aptarimo.

2. Aptarimas dėl KMART darbo plano 2020 metams.

3. Kiti klausimai.

1. SVARSTYTA. Klaipėdos prekybos, pramonės ir amatų rūmų 2019 m. lapkričio 22 d. rašto Nr. 4/19-33 „Dėl priemonių, galinčių pritraukti daugiau jaunimo bei skatinančių jį pasilikti Klaipėdoje“ aptarimas.

V. Kažuro (Klaipėdos prekybos, pramonės ir amatų rūmų atstovė) posėdžio metu pristatė, kad Klaipėdos prekybos, pramonės ir amatų rūmai papasakojo, kad Švietimo komiteto posėdžio metu kalbėta su Klaipėdos universiteto atstovais apie priemones, kurios gali paskatinti jaunimą likti Klaipėdoje. Buvo kalbėta, kad jaunimui trūksta erdvių, kurios būtų pritaikytos naudotis įvairiomis informacinėmis technologijomis. V. Kažuro paminėjo, kad geras pavyzdys yra nauja Kretingos biblioteka, kurioje šiuo metu labai daug lankosi jaunimo. Jiems yra suteikta galimybė naudotis kompiuteriais ir kitomis, bibliotekoje esančiomis priemonėmis. Taigi, Prekybos, pramonės ir amatų rūmai siūlo pagalvoti apie galimybę Klaipėdoje įkurti jungtinį medijų centrą, kuriame galėtų lankytis jaunimas ir užsiimti įvairia veikla, susijusia su informacinėmis technologijomis.

V. Mileškienė pritarė, kad šių dienų jaunimui yra reikalinga turėti tokias erdves. Posėdžio metu buvo paminėta, kad jaunimą ypatingai traukia naujos, sutvarkytos patalpos.

N. Laužikienė informavo, kad šiuo metu Klaipėdos mieste vyksta Atžalyno bibliotekos atnaujinimas, taip pat pietinėje miesto dalyje planuojama statyti naują, didelę biblioteką. Ši biblioteka turėtų būti labai moderni, joje galėtų atsirasti erdvės, skirtos jaunimui. Tačiau šios bibliotekos projektas yra numatomas įgyvendinti apytiksliai nuo 2024 metų. Šiuo metu Klaipėdoje atnaujinama Paryžiaus Komunos g. esanti Futbolo mokykla, kurios didžioji dalis erdvių bus pritaikyta būtent bendruomenei ir jaunimui. Tose patalpose turėtų atsirasti atvira jaunimo erdvė. Taip pat Klaipėdoje veikia jaunimo bei vaikų centrai.

V. Kažuro paminėjo, kad panašios ir modernios patalpos yra Kultūros fabrike, tačiau jos yra visos mokamos. R. Švelniūtė paminėjo, kad Kultūros fabriko patalpos yra visai kitokios paskirties. Ten yra bendradarbystės erdvės. Tokių erdvių Klaipėdoje yra keturios.

V. Senčila paminėjo, kad Klaipėdoje bus svarstomas Mėmelio miesto projektas, kuriame galėtų atsirasti erdvės, skirtos jaunimui. Jis taip pat pasiūlė, kad būtų tikslinga paruošti bendrą brošiūrą, kurioje atsirastų visa informaciją jaunimui apie Klaipėdoje esančias erdves ir paslaugas jaunimui.

A. Valadkienė paminėjo, kad pirmiausia reikia išsiaiškinti kokiomis informacinėmis priemonėmis jaunimas yra geriausiai pasiekiamas. Manoma, kad brošiūra vis dėlto nebūtų pati geriausia informacinė priemonė jaunimui.

R. Švelniūtė paminėjo, kad būtų galima tokia informacija dalintis Klaipėdos viešinimo kampanijos metu, kuria vykdo agentūra Klaipėda ID. Šios kampanijos tikslas kviesti Lietuvos jaunimą studijuoti Klaipėdoje.

V. Senčila taip pat pasiūlė pakviesti įstaigas, dirbančias su jaunimu, dalyvauti Studijų regatoje.

NUTARTA.

1. Pritarti bendrai idėjai, kad jungtinis medijų centras Klaipėdoje yra reikalingas. Įpareigoti A. Valadkienę parengti rašto projektą m. tarybai bei merui dėl tokio centro įkūrimo „Memelio miesto“ teritorijoje (būtinumo pagrindimo ir jo koncepto parengimo).

2. Siūlyti Klaipėdos miesto tarybai bei merui svarstyti dėl galimybių ankščiau pradėti naujos bibliotekos pietinėje miesto dalyje projektavimą bei statybas.

3. Įpareigoti A. Valadkienę parengti rašto projektą Klaipėdos m. tarybai bei merui dėl galimybių paankstinti naujos bibliotekos pietinėje miesto dalyje statybas.

4. Į Klaipėdos viešinimo kampaniją įtraukti informaciją apie erdves bei įstaigas, kuriose gali lankytis jaunimas.

2. SVARSTYTA. Aptarimas dėl KMART darbo plano 2020 metams.

V. Senčila pasiūlė visiems teikti pasiūlymus dėl KMART darbo plano el. paštu Jaunimo reikalų koordinatorei V. Valadkienei.

NUTARTA. Pasiūlymus dėl kitų metų plano teikti Jaunimo reikalų koordinatorei A. Valadkienei el.paštu iki sausio 13 d. Planuojamas kitas KMART posėdis sausio 23 d.

|  |  |
| --- | --- |
| Posėdžio pirmininkas | Viktor Senčila |
|  |
| Posėdžio sekretorius | Aistė Valadkienė |